CELEX: 32017R1168
Language: hr
Date: 2017-06-26 00:00:00
Title: Provedbena uredba Komisije (EU) 2017/1168 оd 26. lipnja 2017. o razvrstavanju određene robe u kombiniranu nomenklaturu

1.7.2017   
               
               
                  HR
               
               
                  Službeni list Europske unije
               
               
                  L 170/53
               
            PROVEDBENA UREDBA KOMISIJE (EU) 2017/1168
      оd 26. lipnja 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 26. lipnja 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Proizvod (tzv. „navlaka za volan”) izrađen od plastičnih masa (polivinil klorida – PVC), u obliku kruga promjera 38 cm.
                     Proizvod je osmišljen za prekrivanje volana motornog vozila radi boljeg izgleda, zaštite volana od znoja i trošenja izazvanog uporabom te zaštite ruku od ekstremno visokih i niskih temperatura.
                     Vidjeti sliku (*1).
                  
                  
                     3926 90 97 
                  
                  
                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3926 , 3926 90  i 3926 90 97 .
                     Razvrstavanje pod oznaku KN 8708 94  kao dio volana je isključeno jer proizvod nije nužan za funkciju volana.
                     Razvrstavanje pod oznaku KN 8708 99  kao ostali dijelovi ili pribor motornih vozila iz tarifnih brojeva od 8701  do 8705  također je isključeno jer proizvod nije nužan za funkcioniranje motornog vozila niti prilagođava motorno vozilo za određeni rad ili povećava opseg njegovih radnji, niti motornom vozilu omogućuje obavljanje posebne radnje povezane s njegovom glavnom funkcijom (vidjeti predmet C-152/10, Unomedical, ECLI:EU:C:2011:402, točke 29. i 36.).
                     Proizvod se stoga razvrstava prema materijalu od kojeg je izrađen pod oznaku KN 3926 90 97  kao ostali proizvodi od plastičnih masa.
                  
               
            
         
            (*1)  Slika je samo informativne naravi.